Messenger har fået skærmdeling direkte fra app’en

Facebook har udvidet skærmdelings-funktionen i Messenger, så den fungerer i apps på iPhone og Android-telefoner. Brugere kan dele skærmen med en anden bruger – eller i gruppe-videoopkald med op til otte brugere. Det fortæller Facebook i et blogopslag.

Med den nye funktion kan man, som navnet mere end antyder, dele indholdet af sin skærm med modparten, der kan se alt, hvad man foretager sig mens funktionen er aktiveret. Fikst, hvis man eksempelvis skal vise en arbejdsgang eller et dokument.

”Skærmdeling giver dig mulighed for at dele en live-visning af din skærm, så du kan dele praktisk talt alt sammen. Uanset om du vil dele minder fra din kamerarulle, shoppe sammen online, co-gennemse sociale medier og mere,” skriver Facebook.

Sådan aktiveres skærmdeling.

Skærmdeling har tidligere været tilgængelig på desktopudgaverne af Facebook Messenger, men det er først nu at de mobile udgaver er kommet med.

Sådan bruges Skærmdeling i Messenger

Du kan starte skærmdeling i Messenger ved at følge følgende trin:

Start et videoopkald i Messenger app’en.

Swipe op, så du får en udvidet værktøjslinje frem på skærmen.

Fra den nye menu kan du vælge “del skærmen”.

Messenger har fået skærmdeling direkte fra app’en